English: From the outset, like my fellow colleagues of the Petitions Committee, I wanted to say that Tassia should be proud of her work and proud of her petition. In this job, and in life, to be honest, the people who inspire the most are those we take their experiences of adversity and use them to influence good. Champions are rarely without their own scars. They are the strongest of us and the best of us, and I think if anyone has followed Tassia over the past week or so in the news, or has had the pleasure of meeting her, I don't think her strength could be disputed by anyone. Even today, she's been in the Senedd meeting Members, campaigning right up until this debate. Tassia herself is living with metastatic breast cancer, and her experiences living with it have driven her to campaign for clear, evidence-based interventions to improve the lives of people living with MBC. People living with MBC in Wales are being badly let down by the system. I have to say it is shocking that we still don't have an accurate, up-to-date figure of how many people are currently living with secondary breast cancer in the UK. The reality is: when you don't know who is alive and for how long, then how do you accurately identify trends? How do you ensure that plans are not based on assumptions? Getting the accurate data is crucial. There's a very clear frustration amongst those with MBC that they are being told the pathways exist and that care is up to scratch. There seems to be a disconnect between what the Government thinks and what happens on the ground. That has been the driving force of this petition - for the 14,000 people who signed it, for the 277 MBC patients and care givers who signed an open letter highlighting their concerns relating to care, and to the patients who have fed back to Macmillan in surveys. Currently, Wales has just one dedicated secondary breast cancer clinical nurse specialist. Breast Cancer Now research found that only 68 per cent of respondents in Wales were given the name of a CNS at diagnosis, meaning that thousands do not have access to a CNS and the crucial support they provide. The Welsh Government had previously established a task and finish group to assess the need for secondary breast cancer nurses, but, as yet, no outcomes have been apparent. The Welsh Government need to take urgent action to address the shortfall of CNSs, including providing the investment needed to recruit and train enough CNSs to support people with secondary breast cancer now and in the future. The Welsh Government should also work with health boards to create a full-time secondary breast cancer nurse role in each health board and trust in Wales. Macmillan, I was told today, are funding one of the first in Cwm Taf. Welsh Government needs to follow suit. The aim of this petition is to improve the quality of life for those who have MBC. Its aims will help repair Wales's failures when it comes to supporting the needs of MBC patients. Buffy quoted Tassia's open letter, and to follow on from that quote from Tassia: 'Now consider the feeling of impending dread as you realise the system you supported your whole life withheld the knowledge from you that could have potentially prevented this from happening and is also making you face your end alone?' Wales can and should implement these two policies, should implement the aims of this petition, to help improve the quality of life for those living with MBC. This may be Tassia's petition, but she speaks for so many.
Welsh: I gychwyn, fel fy nghyd-aelodau o'r Pwyllgor Deisebau, hoffwn ddweud y dylai Tassia fod yn falch o'i gwaith ac yn falch o'i deiseb. Yn y swydd hon, ac mewn bywyd a dweud y gwir, y bobl sy'n ysbrydoli fwyaf yw'r rhai yr ydym yn cymryd eu profiadau o adfyd ac yn eu defnyddio i gael dylanwad da. Anaml y cewch bencampwyr heb greithiau. Hwy yw'r cryfaf ohonom a'r gorau ohonom, ac yn fy marn i, os oes unrhyw un wedi dilyn Tassia dros yr wythnos neu ddwy ddiwethaf yn y newyddion, neu wedi cael y pleser o'i chyfarfod, ni chredaf y gallai unrhyw un amau ei chryfder. Hyd yn oed heddiw, mae hi wedi bod yn y Senedd yn cyfarfod ag Aelodau, yn ymgyrchu hyd yr eiliad olaf cyn y ddadl hon. Mae Tassia ei hun yn byw gyda chanser metastatig y fron, ac mae ei phrofiadau o fyw gyda'r cyflwr wedi ei hysgogi i ymgyrchu dros ymyriadau clir sy'n seiliedig ar dystiolaeth i wella bywydau pobl sy'n byw gyda chanser metastatig y fron. Mae pobl sy'n byw gyda chanser metastatig y fron yng Nghymru yn cael eu hesgeuluso'n arw gan y system. Mae'n rhaid imi ddweud ei bod yn frawychus nad oes gennym ffigur cywir, cyfredol o hyd o faint o bobl sy'n byw gyda chanser eilaidd y fron yn y DU ar hyn o bryd. Y gwir amdani yw: pan nad ydych yn gwybod pwy sy'n fyw ac am ba mor hir, sut y gallwch nodi tueddiadau'n gywir? Sut y sicrhewch nad yw cynlluniau'n seiliedig ar ragdybiaethau? Mae cael y data cywir yn hollbwysig. Mae rhwystredigaeth amlwg iawn ymhlith y rheini sydd â chanser metastatig y fron eu bod yn cael clywed bod y llwybrau'n bodoli a bod y gofal yn cyrraedd y safon. Ymddengys bod datgysylltiad rhwng yr hyn y mae'r Llywodraeth yn ei feddwl a'r hyn sy'n digwydd ar lawr gwlad. Dyna roddodd sbardun i'r ddeiseb hon - i'r 14,000 o bobl a'i llofnododd, i'r 277 o gleifion â chanser metastatig y fron a'r rhai sy'n rhoi gofal iddynt a lofnododd lythyr agored yn tynnu sylw at eu pryderon ynghylch gofal, ac i'r cleifion sydd wedi cyfrannu at arolygon Macmillan. Ar hyn o bryd, dim ond un arbenigwr nyrsio clinigol canser eilaidd y fron penodedig sydd gan Gymru. Canfu ymchwil Breast Cancer Now mai 68 y cant yn unig o ymatebwyr yng Nghymru a gafodd enw nyrs glinigol arbenigol pan gawsant eu diagnosis, sy'n golygu nad oes gan filoedd fynediad at nyrs glinigol arbenigol a'r cymorth hanfodol y maent yn ei ddarparu. Roedd Llywodraeth Cymru wedi sefydlu grŵp gorchwyl a gorffen i asesu'r angen am nyrsys canser eilaidd y fron, ond hyd yn hyn, nid ymddengys bod hynny wedi arwain at unrhyw ganlyniadau. Mae angen i Lywodraeth Cymru gymryd camau brys i fynd i'r afael â'r prinder nyrsys clinigol arbenigol, gan gynnwys darparu'r buddsoddiad sydd ei angen i recriwtio a hyfforddi digon o nyrsys clinigol arbenigol i gefnogi pobl â chanser eilaidd y fron yn awr ac yn y dyfodol. Dylai Llywodraeth Cymru weithio gyda byrddau iechyd hefyd i greu swydd nyrs canser eilaidd y fron amser llawn ym mhob bwrdd ac ymddiriedolaeth iechyd yng Nghymru. Dywedwyd wrthyf heddiw fod Macmillan yn ariannu un o'r rhai cyntaf ym mwrdd Cwm Taf. Mae angen i Lywodraeth Cymru wneud yr un peth. Nod y ddeiseb hon yw gwella ansawdd bywyd i bobl â chanser metastatig y fron. Bydd ei nodau'n helpu i unioni methiannau Cymru mewn perthynas â chefnogi anghenion cleifion â chanser metastatig y fron. Dyfynnodd Buffy lythyr agored Tassia, a dyma ddilyn ymlaen o'r dyfyniad hwnnw gan Tassia: 'Nawr ystyriwch y teimlad o ofn wrth ichi sylweddoli bod y system yr ydych wedi'i chefnogi drwy gydol eich oes wedi celu gwybodaeth rhagoch a allai fod wedi atal hyn rhag digwydd, a hefyd yn gwneud i chi wynebu diwedd eich oes ar eich pen eich hun?' Fe all ac fe ddylai Cymru weithredu'r ddau bolisi hyn, gweithredu nodau'r ddeiseb hon, er mwyn helpu i wella ansawdd bywyd y rhai sy'n byw gyda chanser metastatig y fron. Efallai mai deiseb Tassia yw hon, ond mae hi'n siarad dros gynifer o bobl.